12 



De negative Phænomener ere i Reglen en Følelse 

 af en vis Varme og mild Udstrømning af Haandfladen og 

 især Fingerspidserne, og senere, hvis Sygebehandlingen 

 er virksom og varer længe , et almindeligt Ildebefindende, 

 Tab af Kræfter og Svækkelse i Fordøielsessystemet, 



De positive Phænomener hos den Magnetiserede 

 ere deels almindelige Virkninger, som angaae hele 

 hans Legemstilstand og vare ved under hele Kuren, deels 

 særlige Virkninger, som blot angaae enkelte af Organis- 

 mens Funktioner og vise sig forbigaaende til visse Tider, 

 især saalænge den magnetiske Behandling varer. 



Som almindelige Virkninger nævnes navnlig en 

 Vækkelse og Forøgelse af Livsvirksomheden, en Virksom- 

 hed til at fjerne al Disharmoni mellem de enkelte Or- 

 ganers Funktioner. — Mere Interesse frembyde de sær- 

 lige Virkninger, men disse kunne være individuelt for- 

 skjellige i høi Grad. De kunne henføres til 6 Grader 

 eller Stadier, men ikke Enhver kan naae alle Stadier; 

 Nogle blive staaende ved de laveste, Andre gaae gjennera 

 de lavere til de høiere, atter Andre træde tilsyneladende 

 strax over i de høiere, idet de lavere Grader gjennem- 

 gaaes saa hurtigt, at de undgaae Opmærksomheden. Alt 

 eftersom Helbredelsen skrider fremad , gaaer den Syge 

 fra de høiere gjennem de lavere Grader tilbage til Uimod- 

 tagelighed. 



1. Den første Grad (»den vaagne Tilstand«) yttrer 

 sig ved Følelsen af en Gjennemstrømning fra Hovedet til 

 Lemmerne, Varmen stiger, der fremkommer Rødme, for- 

 stærket Uddunstning, Følelse af Lethed og Velbefindende. 

 Ved Sandserne bemærkes intet Abnormt. Undertiden ind- 

 finder sig en naturlig Søvn, men den Syge kan let vækkes. 



